**Ētahi atu reo, ētahi atu whiringa: He whakaaro hou mō ngā pōti poari kura| He mōhiotanga mā ngā mātua me ngā whānau**

Mehemea e haere ana tētahi o ō tamariki, he whanaunga i tō whānau rānei, ki tētahi kura – e hiahia ana mātou kia pai ake ngā pōti poari kura mōu.

**He aha mātou e torotoro nei i ō urupare?**

Ko tā ngā poari kura, kura auraki hoki he whakatau i ngā take hira e pā ana ki tō tamaiti, ki a koe hoki hei matua, hei tangata o te whānau rānei.

Ka taea e ngā mātua, ngā kaimahi me ngā ākonga katoa i ngā tau 9, kei runga ake hoki, te pōti kanohi ki ō rātou poari kura. Nā reira he mea nui kia pai te rere o ngā hātepe pōti poari kura mōu, mō te hunga whai wāhi katoa ki ngā pōti anō hoki. Otiia ko te raru, e mōhio mātou kāore e pērā ana i ngā wā katoa nā te mea:

* he rerekē te tokomaha o te tangata puta ki te pōti i ētahi kura;
* nā te hātepe o nāianei, i iti iho ai ngā momo tāngata rerekē i ētahi poari; ā,
* e kī ana ētahi tamariki kāore i te rangona nuitia ō rātou reo i roto i ngā whakatau a te kura.

E hiahia ana mātou kia maha ake ngā mātua, ngā kaimahi me ngā ākonga e whai wāhi ana ki ngā pōti poari kura. Ko tō mātou tūmanako mā ngā huringa e marohitia ana, e whakamāramatia ake nei, ka ngāwari kē atu te whāinga wāhi o te tangata. Mā konei pea hoki ka ngāwari kē atu te whakaata a ngā poari i ā rātou ākonga, hapori kura hoki.

**Hei āwhina i tā mātou whakatau take mō te whakapiki kounga pōti poari kura, e inoi ana mātou kia pānui koe i ā mātou huringa e marohitia ana, me te whakautu i ngā pātai i raro iho.**

***Te huringa matua e marohitia ana: Me whakaae ētahi kura, kura auraki hoki, kia whakahaere ā-hiko ētahi, te katoa rānei o ā rātou hātepe pōti, mā ngā hui rānei, mā ngā whakaritenga rānei o tēnei wā***

Kāore pea e tino whai hua te hātepe pōti o nāianei, e whakamahi nei i te pōhi me te puka, mō te nuinga, mōu, mō tō hapori kura rānei. Ehara i te mea e marohi ana mātou kia ūkuia atu ngā ritenga mahi o nāianei. Engari e whiriwhiri tikanga ana mātou e **āhei ai ngā kura, ngā kura auraki hoki kia whakahaere ā-hiko i tētahi wāhi, te katoa rānei o ā rātou hātepe pōti, mā ngā hui rānei.**  Mā tēnei huarahi, ka āhei te kura kia kōwhiri i ngā hātepe pōti tino tōtika mōu, mō ērā atu mātua me ngā whānau.

|  |
| --- |
| Pātai 1: He pai te haere o te hātepe pōti poari kura māu? Mehemea āe, he aha ngā āhuatanga rā? Mehemea kāo, he aha ngā āhuatanga ehara i te pai?Pātai 2: Me pēhea tā tātou huri tikanga e pai ake ai ngā hātepe pōti mō ngāi Māori, Muhirimi, Āhia, hunga manene, hunga heke mai i whenua kē, te hunga whai kaha hoki? |

Ngā Pōti ā-Hiko

E whiriwhiri tikanga ana mātou kia whakaaetia ngā kura me ngā kura auraki te whakahaere ā-hiko i ā rātou pōti. Te tikanga o tēnei ka taea e tō kura, kura auraki rānei te whakamahi īmēra, taupānga, pae tukutuku hoki hei kawe i tētahi wāhi, te katoa rānei o āna hātepe pōti.

|  |
| --- |
| Pātai 3a: Ki a koe, he aha pea ngā hua o ngā pōti ā-hiko? Pātai 3b: Ki a koe, he aha pea ngā uauatanga o ngā pōti ā-hiko?Pātai 3c: He aha ki a koe ngā mahi mātāmua mō te kura, kia noho haumaru, kia noho tika ai ō pōti?  |

Ngā pōti ā-hui

E marohi ana hoki mātou kia āhei ngā kura, ngā kura auraki hoki kia kōwhiri kia whakamahi i te hui hei whakatū pōti poari kura mō rātou. Te tikanga o tēnei, ka āhei tō kura, kura auraki rānei kia whakatū hui i runga anō i ōna kaupapa ā-kura me ngā
tikanga ā-takiwā. Ka mahi tahi ngā kura me ō rātou whānau, hapori kura hoki ki te hoahoa i tēnei āhuatanga.

|  |
| --- |
| Pātai 4a: Ki a koe, he aha pea ngā hua o ngā pōti ā-hui?Pātai 4b: Ki a koe, he aha pea ngā uauatanga o ngā pōti ā-hui? |

***He huringa e marohitia ana: Te torotoro i ngā whakaaro o ngā hapori kura, tae atu ki ngā mātua me ngā whānau***

Kia tika ai te kī kua kōwhiria e te kura ngā hātepe pōti pai mō te katoa, e marohi ana mātou kia whakahautia ngā poari kura kia torotoro i hapori kura (tae atu ki ngā mātua me ngā whānau), i ngā ākonga (tau 9, tō runga ake hoki), me ngā kaimahi mō ō rātou hiahia mō te whakahaere pōti poari kura.

|  |
| --- |
| Pātai 5: Ki ō whakaaro, me torotoro ngā kura i ngā kaipōti me ngā hapori kura mō ō rātou hiahia mō te pōti? Mehemea āe, he aha ai? He aha e kore ai? |

***He huringa e marohitia ana:* *He whakahou i ngā paearu mō te tohu tangata o waho, me te tohu mema poari***

I ētahi wā ka taea te tohu mema poari tāpiri o waho, te kopou rānei i tētahi mema ki tētahi poari. E whakarārangitia ana e te ture o tēnei wā ngā paearu kia whiria, ina pēnei.

I runga i te mōhio, kua roa te wā mai o te whakaritenga i aua paearu, ki a mātou me āta whiriwhiri ngā poari i ō rātou herenga i raro i te Tiriti o Wairangi, me te hiahia kia whakaatatia te whānau me te hapori o te kura i runga i te poari. Hei tauira, me whakahou pea ngā paearu kia tautohutia he tikanga, mehemea ka taea, me whakaata ngā poari i tēnei āhua:

* Ngā ākonga Māori me te hapori Māori o te kura, tae atu ki ngā iwi me ngā hapū o te rohe;
* Ngā ākonga whai kaha me te hapori whai kaha o te kura; me
* Ngā ira tangata, hōkakatanga, me ngā ira o ngā ākonga o te kura me te hapori o te kura.

|  |
| --- |
| Pātai 6: Kei te whakaae koe kia whakahoutia ngā paearu mō te tohu mema o waho, mō te kopou mema pūmau rānei i runga i ēnei tikanga? Mehemea āe, he aha ai? He aha e kore ai? |

***Ētahi atu huringa e marohitia ana***

Kei te marohi hoki mātou i ētahi atu huringa, pēnei i:

* te whakamārama i ngā ritenga mō ngā wāteatanga pokerehū.
* te whakatikatika i ngā wātaka pōti hei whakapiki i te pīngoretanga, kia hohoro kē atu hoki ngā hātepe pōtitanga.

E marohi ana hoki mātou i ētahi atu huringa hei tautoko i te whakatū kanohi ākonga, me te whāinga wāhi ki te hātepe pōti poari kura. Ka taea e koe te pānui i ētahi atu kōrero hōhonu mō ngā huringa e marohitia ana i konei.

Ka taea e koe te pānui i ēnei huringa e marohitia ana i[konei](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**Me pēhea koe e whakaputa kōrero ai**

Ka kati ngā tāpaetanga mō ēnei marohitanga hei te 16 o Pipiri. Kia tāpae whakaaro, me haere koe ki [Education Consultation](https://consultation.education.govt.nz/education/more-choices-more-voices-rethinking-school-board-e/), me īmērā rānei ki legislation.consultation@education.govt.nz me āta tuhi mārire rānei ki:

Education Consultation

Te Tāhuhu o Te Mātauranga

PO Box 1666

Te Whanga-nui-a-Tara 6140

Kia mōhio hoki koe ka whakaputaina pea tō tāpaetanga i raro i te Ture mō ngā Mōhiohio Whai Mana,